Pozdravljeni učenci.

Konec šolskega leta se nam vztrajno približuje. Vse kaže na to, da ga bomo zaključili na tak način. Čakajo nas nove naloge.

Prav tako pa nas v tem zadnjem obdobju čaka nov izziv, to je ocenjevanje.

O tem boste pravočasno obveščeni.

Ocenila bom nekatere naloge, ki jih boste morali oddati in dnevnik dela. Upoštevajo se vse naloge, ki ste jih morali poslati v času učenja na daljavo.

V nalogah, ki jih boste še dobili pa bom upoštevala pravilnost rešitev nalog (vendar le tistih z napisanim postopkom reševanja), število rešenih nalog in pravočasnost oddajanja.

Želim si in verjamem, da  boste naloge uspešno rešili v celoti in oddali do roka.

Učiteljica Martina

|  |  |
| --- | --- |
| **ocena** | **Kriteriji – ustno ocenjevanje** |
| odlično | * jasno utemelji pomen matematičnih pojmov, prepričljivo argumentira trditve, dela brez napak, samostojno, pravilno sklepa, * se jasno matematično izraža, ima prepričljiv nastop, uporabi več različnih metod (slike, skice, različni zapisi…), * učinkovito uporablja podatke, oziroma navodila ter matematične tehnike. Jasno in učinkovito interpretira, naredi sintezo podatkov, * ima učinkovito samokontrolo, kreativno išče poti reševanja, kritično presoja rezultate, |
| prav dobro | * primerno utemelji, poskuša oblikovati argumente, a ne povsem samostojno, prepozna napake in jih popravi, * izraža se ustrezno, uporabi le nekatere metode in tehnike izražanja, * pravilno uporabi podatke in navodila, primerno interpretira in naredi sintezo ima nedosledno samokontrolo, izbere pravilno pot reševanja, delno presoja rezultate, |
| dobro | * pravilno reproducira znanje, a brez utemeljevanja in argumentiranja, naredi napake, ki jih ne prepozna, a jih ob pomoči večino popravi matematično se le delno pravilno izraža in ima neprepričljiv nastop, * pri prepoznavanju podatkov, izbiri tehnik, potrebuje pomoč, a jih pri tem pravilno uporablja, * ima slabo samokontrolo, kreativnost je zelo majhna, ob pomoči razmisli o smiselnosti rezultatov, |
| zadostno | * reproducira brez utemeljevanja, napake ne prepozna, napačno sklepa, * matematično se slabo izraža, dela pogoste napake, * ne prepozna uporabnosti podatkov, ob pomoči pokaže rutinsko znanje, * nima samokontrole in kreativnosti, kljub pomoči ne zna presoditi smiselnosti rezultatov, |
| nezadostno | * ne odgovori ali napačno odgovori, ne razume pomoči ali dodatnih vprašanj, * ne izraža se v matematičnem jeziku ali sploh ne odgovarja, * kljub pomoči ne prepozna uporabnosti, * nima miselnih navad. |